**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ PARDAVIMO“ PROJEKTO**

**1. Sprendimo projekto esmė tikslai ir uždaviniai.**

 Šiuo sprendimu siekiama įgyvendinti savivaldybės būstų nuomininkų prašymą dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės administracijai pateikti savivaldybės būstų nuomininkų V. M., M. Š., D. P., J. A., D. L. prašymai pirkti nuomojamus, savivaldybei nuosavybės teise priklausančius būstus.

 Savivaldybės būsto nuomininkas V. M. pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį 44,22 kv. metro ploto būstą *(duomenys neskelbtini)*, Klaipėdoje. Būstas nuomojamas ne socialinio būsto nuomos sąlygomis, kuriame nuomininkas išgyvenęs ne trumpiau kaip 5 metus. Būsto nuomos sąlygos atitinka įstatymo reikalavimus. Turto vertintojai UAB „Inreal“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė būsto *(duomenys neskelbtini)*, Klaipėdoje, rinkos vertę – 31 073,00 Eur (iš jų 73,00 Eur už būsto vertės nustatymą). Nuomininko būsto pirkimo skolinio įsipareigojimo įvykdymą užtikrina kredito įstaiga „Swedbank“ AB bankas (juridinio asmens kodas 112029651). „Swedbank“ AB banko 2016-03-04 raštas Nr. VL-SR/16-441.

 Savivaldybės būsto nuomininkas M. Š. pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį 76,64 kv. metro ploto būstą *(duomenys neskelbtini)*, Klaipėdoje. Būstas nuomojamas ne socialinio būsto nuomos sąlygomis, kuriame nuomininkas išgyvenęs ne trumpiau kaip 5 metus. Būsto nuomos sąlygos atitinka įstatymo reikalavimus. Turto vertintojai UAB „RESTO Group“, vadovaudamiesi Turto ir verslo vertinimo metodika, patvirtinta LR Turto ir verslo vertinimo pagrindų įstatymu, nustatė būsto *(duomenys neskelbtini)*, Klaipėdoje, rinkos vertę – 43 886,89 Eur (iš jų 86,89 Eur už būsto vertės nustatymą).

 Savivaldybės būsto nuomininkė D. P. pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį 39,94 kv. metro ploto būstą *(duomenys neskelbtini)*, Klaipėdos r. sav., Priekulės sen., Kairių k. Būstas nuomojamas ne socialinio būsto nuomos sąlygomis, kuriame nuomininkas išgyvenęs ne trumpiau kaip 5 metus. Būsto nuomos sąlygos atitinka įstatymo reikalavimus. Turto vertintojai UAB „Inreal“ nustatė būsto *(duomenys neskelbtini)*, Klaipėdos r. sav., Priekulės sen., Kairių k., rinkos vertę – 10 173,00 Eur (iš jų 73,00 Eur už būsto vertės nustatymą).

 Savivaldybės nuomininkė J. A., pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį palaisvintą greta esantį 14,82 kv. m ploto kambarį su bendro naudojimo patalpomis (visas plotas – 23,58 kv. m) bendrabutyje *(duomenys neskelbtini)*, Klaipėdoje. Klaipėdos miesto savivaldybės administracijos direktoriaus 2016 m. sausio 12 d. įsakymu Nr. AD1-90 nurodytos gyvenamosios patalpos išnuomotos terminuotam laikotarpiui (būsto pirkimo procedūrų vykdymui). Turto vertintojai UAB „Inreal“ nustatė gyvenamųjų patalpų *(duomenys neskelbtini)*, Klaipėdoje, rinkos vertę – 8 173,00 Eur (iš jų 73,00 Eur už būsto vertės nustatymą).

 Savivaldybės nuomininkė D. L, pateikė prašymą ir sutikimą rinkos verte pirkti Klaipėdos miesto savivaldybei nuosavybės teise priklausantį palaisvintą greta esantį 11,41 kv. m ploto kambarį su bendro naudojimo patalpomis (visas plotas – 21,05 kv. m) bendrabutyje *(duomenys neskelbtini)*, Klaipėdoje. Klaipėdos miesto savivaldybės administracijos direktoriaus 2015 m. rugsėjo 15 d. įsakymu Nr. AD1-2698 nurodytos gyvenamosios patalpos išnuomotos terminuotam laikotarpiui (būsto pirkimo procedūrų vykdymui). Turto vertintojai UAB „Inreal“ nustatė gyvenamųjų patalpų *(duomenys neskelbtini)*, Klaipėdoje, rinkos vertę – 6 833,00 Eur (iš jų 73,00 Eur už būsto vertės nustatymą).

2

 Savivaldybės taryba savo sprendimu turi užtikrinti leidimą V. M. įkeisti kredito įstaigai „Swedbank“, AB perkamą būstą *(duomenys neskelbtini)*, Klaipėdoje, numatant, kad hipoteka įsigalios, kai su savivaldybės administracija bus visiškai atsiskaityta už parduodamą būstą, sumokėta būsto kaina, netesybos ir įvykdytos kitos prievolės.

 Nuomininkai M. Š., D. P., J. A., D. L., už perkamus būstus atsiskaitys, sumokant nustatytą kainą po sprendimo priėmimo arba per 10 kalendorinių dienų po pirkimo-pardavimo sutarties pasirašymo.

 Vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 ir 5 punktais, Klaipėdos miesto savivaldybės administracijos direktoriaus 2016 m. balandžio 1 d. įsakymu Nr. AD1-972 „Dėl parduodamų savivaldybės būstų įkainojimo aktų patvirtinimo“, patvirtinti būsto įkainojimo aktai ir parengtas šis sprendimo projektas.

**3. Kokių rezultatų laukiama.**

 Savivaldybės nuomininkai įsigyja būstus nuosavybės teise.

**4. Sprendimo projekto rengimo metu gauti specialistų vertinimai:**

 Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

 Parengtas Klaipėdos miesto savivaldybės administracijos direktoriaus 2016 m. balandžio 1 d. įsakymas Nr. AD1-972 „Dėl parduodamų savivaldybės būstų įkainojimo aktų patvirtinimo“.

 **6. Lėšų poreikis sprendimo įgyvendinimui.**

 Sprendimo įgyvendinimui už patalpų vertinimą turto vertintojams UAB „Inreal“ ir UAB „RESTO Group“ apmokėta – 378,89 Eur.

**7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą lėšos, gautos už parduodamą savivaldybės būstą – 100 138,89 Eur pervedamos į savivaldybės biudžetą ir naudojamos socialinio būsto fondo plėtrai, atskaičius su savivaldybės būsto vertės nustatymu susijusias išlaidas – 378,89 Eur.

 Neigiamų sprendimo priėmimo pasekmių nėra.

 Teikiame svarstyti šį sprendimo projektą.

 PRIDEDAMA.„Swedbank“ AB banko 2016-03-04 rašto Nr. VL-SR/16-441 kopija – 1 lapas.

Turto skyriaus vedėjas Edvardas Simokaitis